கேள்வி: இப்றாகீம் பாசா - தொடக்க காலம் பற்றி விளக்கவும்.
பதில்: இப்றாகீம் பாசாவின் சிறு பராயம் பற்றித் தெளிவாக அறியப்படவில்லை. கிரேக்க நாட்டின் திராமா நகரில் கிறித்தவப் பெண்ணொருவருக்குப் பிறந்த அவர் அல்பானிய இனத்தவரான முகம்மது அலீ பாசாவினால் தத்தெடுக்கப்பட்ட மகன் எனச் சில வேளைகளில் கருதப்படுகிறது.Maravelea, G.A.: "Sketch of the 1821 Revolution", Gamma Editions, Salonika 1959 அந்த வகையில், அவரது தாயார் முகம்மது அலீ பாசாவை மணந்ததாகவும், அதன் காரணமாக அப்பெண்ணின் பிள்ளையை அவர் தனது பிள்ளையாகத் தத்தெடுத்ததாகவும் உதுமானியப் பேரரசு கலாசாரம் மற்றும் இசுலாம் நம்பிக்கை என்பவற்றில் அவரை வளரத்ததாகவும் கருதப்படுகிறது. முஸ்லிமல்லாத பெற்றோரின் பிள்ளையாகக் கூறப்படும் செய்தி, இப்றாகீம் பாசாவினால் இழிவு படுத்தப்பட்ட பிரான்சு தூதுவரின் கட்டுக்கதையாக இருக்கலாம்.http://books.google.com/books?id=pzIaAQAAIAAJ&pg=PA348#v=onepage&q=&f=false பொதுவாக ஒப்புக்கொள்ளப்பட்ட விடயம் யாதெனில், அவர் 1789 ஆம் ஆண்டு பிறந்தார் என்பதும், அவர் முகம்மது அலீ பாசாவின் முதல் மனைவி மூலம் (இரண்டாவது பிள்ளையாக) அவருக்குப் பிறந்த அவரது சொந்த மகன் என்பதுமாகும்.http://books.google.com/books?id=N9klAAAAMAAJ&pg=PA58#v=onepage&q=&f=false மேலும் அவர் உதுமானியப் பேரரசின் ருமேலியா மாகாணத்தில், தற்போதைய கிரேக்க நாட்டின் மசெடோனியா (கிரேக்கம்) மேற்குப் பகுதியில் பிறந்தார் என்றும் அறியப்படுகிறது. 1805 ஆம் ஆண்டு அவரின் தந்தை முகம்மது அலீ பாசா எகிப்தின் அதிகாரத்தைக் கைப்பற்றப் போராடிய போது கட்டிளங் காளையான இப்றாகீம் பாசா தன்னுடைய பதினாறாம் அகவையில் உதுமானியப் பேரரசின் கைதியாக அனுப்பப்பட்டிருந்தார். எனினும் முகம்மது அலீ பாசா தலைவராக அங்கீகரிக்கப்பட்டு, பின்னர் பிரித்தானியப் படைத் தளபதி அலெக்சாண்டர் மெக்கன்சீ பிரேசர் எகிப்தைக் கைப்பற்ற எடுத்த முயற்சியை முறியடித்த பின்னர், இப்றாகீம் பாசா எகிப்துக்குத் திரும்பி வர அனுமதிக்கப்பட்டார். 1813 ஆம் ஆண்டு முகம்மது அலீ பாசா சவூதி மரபினருக்கு எதிராகப் போரிட அரேபியாவுக்குச் சென்றிருந்த வேளை, இப்றாகீம் பாசா மேலை எகிப்து பகுதியின் கட்டளைத் தளபதியாக நியமிக்கப்பட்டிருந்தார். அவர் அங்கு ஆட்சியை இழந்திருந்த மம்லூக்கியர் போரிட்டு அவர்களை ஒடுக்கினார். பின்னர் 1816 ஆம் ஆண்டு அவர் தன்னுடைய சகோதரர் தூசுன் பாசாவின் பின்னர் அரேபியாவில் போரிட்ட எகிப்தியப் படைகளுக்குத் தலைமை தாங்கினார்.